
            Nr.23/38/2003

AVIZ

asupra proiectului de Lege pentru aprobarea Ordonanţei Guvernului nr.6/2003 privind acordarea unor facilităţi populaţiei 

pentru plata energiei termice



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.6/2003 privind acordarea unor facilităţi populaţiei pentru plata energiei termice, trimis cu adresa nr.17 din 3 februarie 2003, înregistrat sub nr.23/38 din 3 februarie 2003.



Potrivit art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat în şedinţa din 5 martie 2003.



Membrii comisiei au examinat proiectul de lege supus aprobării, expunerea de motive la proiectul de lege şi avizul favorabil al Consiliului Legislativ.



În urma dezbaterilor, cu unanimitate de voturi, s-a hotătât respingerea proiectului de lege deoarece, în Ordonanţa de urgenţă a Guvernului nr.5/2003, trimisă spre adoptare Parlamentului, s-a prevăzut abrogarea prezentei ordonanţe.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                        SECRETAR,              

                   István Antal                                          Cristian Buzea

Expert,

Silvia Vlăsceanu

